Document ID: /roh_data/filtered/fineweb-2-filterrobots_roh.jsonl.gz/8902

Tar l'ultima epidemia d’ebola en la Liberia eran passa 4'800 persunas mortas fin l'avust passà. Il settember aveva l'organisaziun mundiala per sanadad WHO declerà la Liberai sco libra d’ebola.
L’emprim nov pazient è tenor indicaziuns in mat da 15 onns oriund da l’aglomeraziun en l’ost da la chapitala Monrovia. Sin quai èn dus auters commembers da la famiglia vegnids testads positiv e purtads en l’ospital.
L’ebola è fitg contagiusa e savens mortala. En l’Africa dal Vest avevi era dà blers cas da l’epidemia a Guinea e Sierra Leone. Actualmain na datti là dentant nagins novs cas.
RR novitads 18:00